b'\n_START_ARTICLE_\nSergej Orloff\n_START_SECTION_\n\xc5\xbdivotopis\n_START_PARAGRAPH_\nSergej i Martin su bili veliki prijatelji jo\xc5\xa1 otkako su bili studenti, i djelili su \xc5\xbeelju za saznanjem i otkrivanjem najdubljih tajni pro\xc5\xa1losti Zemlje. U potrazi za odgovorima, zapo\xc4\x8deli su ekspediciju u Nepal, gdje su otkrili budisti\xc4\x8dki samostan Lamaseraj, smje\xc5\xa1ten izvan granica vremena i prostora. Ondje su stekli duhovnog u\xc4\x8ditelja Kut Humija, koji je nakon duge obuke svakome dao po jednu murchandu, lasersko oru\xc5\xbeje staro tisu\xc4\x87e godina koje je potjecalo sa izgubljenog kontinenta Mu. No rekao im je tako\xc4\x91er i da \xc4\x87e oni koristiti to oru\xc5\xbeje u razli\xc4\x8dite svrhe._NEWLINE_Martin i Sergej su se vratili u civilizaciju, ali Sergej se po\xc4\x8deo mjenati, sve se vi\xc5\xa1e udaljavao od Martina i svoje djevojke Christine. Tijekom jednog zimskog odmora u \xc5\xa0vicarskoj, Christine i Sergej su se posva\xc4\x91ali oko murchande te ju je Sergej u bijesu udario, na \xc5\xa1to je ona uplakana, iza\xc5\xa1la na skijama i poginula pav\xc5\xa1i u provaliju pred Sergejevim o\xc4\x8dima._NEWLINE_Orloff si nikada to nije oprostio i taj doga\xc4\x91aj je u njemu potakao njegovu mra\xc4\x8dnu stranu. Tijekom jedne arheolo\xc5\xa1ke ekspedicije u Meksiku, Orloff je murchandom ubio vladinog nadzornika kako ne bi morao prona\xc4\x91eno arheolo\xc5\xa1ko blago predati nekom muzeju, i tada su Martin i on raskinuli prijateljstvo._NEWLINE_1978., Orloff je prona\xc5\xa1ao Grad prozirnih sjenki, izgubljeno mjesto u planinama Mongolije, nastanjeno neandertalcima. Orloff je zarobio jednog od njih, i po\xc4\x8deo ga mu\xc4\x8diti kako bi mu ovaj odao polo\xc5\xbeaj antimaterije, za koju je vjerovao da je skrivena u gradu. No tada se pojavio Martin, kako bi sprije\xc4\x8dio Orloffa u njegovim zlim nakanama. U borbi koja je uslijedila, Orloff je nestao zahva\xc4\x87en plamenom. Neandertalac kojega je Orloff mu\xc4\x8dio, Java, po\xc5\xa1ao je s Martinom u vanjski svijet._NEWLINE_No Orloff je pre\xc5\xbeivio eksploziju, iako je ostao strahovito unaka\xc5\xbeen. Izgubio je desnu ruku, desno oko, i pola lica. No grupa kriminalaca, zainteresirana za polo\xc5\xbeaj Grada prozirnih sjenki, podvrgla je Orloffa najboljem lije\xc4\x8denju, te je njihov glavni lije\xc4\x8dnik, doktor Blackjack, Orloffu presadio roboti\xc4\x8dku ruku umjesto izgubljene, te je u nju ugradio i murchandu.\n_START_SECTION_\nAnimirana serija\n_START_PARAGRAPH_\nU kanadskoj animiranoj seriji Martin Mystery, u epizodi The Return Of The Beasts pojavljuje se ludi paleontolog koji od fosila pravi \xc5\xbeive dinosaure s ciljem da zavlada svijetom. Taj lik u potpunosti izgleda kao i Orloff tj. nosi njegovu masku, lice podsje\xc4\x87a na njegovo, i ima mehani\xc4\x8dku desnu \xc5\xa1aku. Taj lik se pojavljuje samo u toj jednoj epizodi i glas mu posu\xc4\x91uje kanadski glumac Paul Dobson.'